Albert Speer - Helsingin Kaupunginteatteri
Perustuu Gitta Serenyn kirjaan
Ensi-ilta 6.2.2003
29 euroa permanto
Henriikka Salo/Leena Rapola
Helena Haaranen/Sari Haapamäki
Diakonia-lehti, 4 - 2003
Lea Lappalainen
Albert Speer – Hitlerin arkkitehti
Ilta-sanomat, 7.2.2003
Helsingin Kaupunginteatterin suuri näyttämö on katettu klisein. Katosta laskeutuu punaisia hakaristilippuja, valkokankaalle heitetään shokkifilmejä toisen maailmansodan keskitysleireiltä: alasti hytiseviä, teloitustaan odottavia juutalaisperheitä.
Iltalehti, 7.2.2002
Helsingin Kaupunginteatterin näytelmä Speeristä
Apu, 21.2.2003
Peilistä näkyy aina myös menneisyys Minun olisi pitänyt tietää. Olisin voinut tietää. Mutta en tiennyt. Näitä lauseita toisteli Nürnbergin oikeudenkäynnissä, 20 vuoden ajan Spandaun vankilassa ja elämäkerroissaan Albert Speer., Hitlerin ja natsi-Saksan hoviarkkitehti ja varusteluministeri. Miten sinä olisit toiminut, jos olisit nuori kunnianhimoinen arkkitehti, jolle kaikkivaltias kansakunnan johtaja tarjoaisi mahdollisuutta toteuttaa hurjimmat unelmasi ja jättää neroutesi jäljet tuhatvuotiseen valtakuntaan? Myykö ihminen sielunsa pelkuruutensa vai laskelmallisuutensa takia?Tuleeko hänestä sokea ja kuuro siksi, että totuus on liian musertava vai siksi, että vellovan massan hurmoksen keskellä yksilön moraalista on niin helppo luopua? Miten ihminen elää syyllisyytensä kanssa – kieltääkö sen kokonaan vai osittain? Kuinka valinta tapahtuu – pienin askelin ja sattumalta vai tietoisesti? Päihdyttääkö valta niin väkevästi, että sen haltija väistämättä luopuu inhimillisyydestään? Tiedätkö mille sinun sokeutesi nyt juuri antaa valtuutuksen? Eikä kyse ole maailmoja syleilevistä asioista, vaan siitä pysähdytkö kadulle auttamaan kaatunutta mummoa, hyväksytkö hiljaisesti kollegasi työpaikkakiusaamisen – ihmisyytesi määrästä. Britti David Edgarin näytelmä Albert Speer, Hitlerin arkkitehti täyttää Kari Heiskasen ohjauksessa Helsingin Kaupunginteatterissa suuren näyttämön. Ikinä en ole nähnyt tämän valtavan näyttämön tilaa näin suurenmoisesti hyödynnettynä. Se on kuin Hitlerin mausoleumi, ja kun natsisymbolit, valtavat liput, hakaristit ja levitettysiipinen kotka vyöryvät esiin, kylmä koura puristaa sydäntä ja ihokarvat nousevat kauhusta. Takana lipuu kivitalon seinän kokoisina filmejä keskitysleireistä ja suuruudenhulluista paraateista. Ohjaus limittää massan ja yksilön, vaihdot ja leikkaukset ovat kuin elokuvaa, ja ihmisen valhe ja rikos ihmistä kohtaan ruumiillistuu Asko Sarkolan Speerin hahmossa. Hänen vastapelurinaan on Spandaun vankilan pappi Casalis, jonka roolin Pertti Sveholm tekee viisaan tyynesti. Ei ole vain hyvää ja pahaa, vaan on ihminen, jossa hyvä ja paha mittelevät. Edes uusnatsit eivät voi löytää tästä kansallissosialismin ylistystä tai sille hurraamista. Loppukumarruksiin Kari Heiskanen, Hitler, saapuu siviilivaatteisiin vaihtaneena ja viimeisimmältäkin natsiupseerilta on pokkauksessa natsisymbolit riisuttu – ettei taputuksista yksikään menisi natsismille. Jos ihminen käy vaikkapa kerran viidessä vuodessa teatterissa, nyt on sen kerran paikka. Ettei mennyt unohtuisi ja puhkoisi tulevaisuudelta silmiä. APU 21.2.2003 Raila Kinnunen
Helsingin Sanomat, 7.2.2003
Helsingin kaupunginteatterin vaikuttavan teatteri-illan täydentää hieno käsiohjelma Globaali vastuu velvoittaa myös Speer-näytelmän nykykatsojaa
Todella mielenkiintoinen aihe! Varmasti näkemisen ja kokemisenarvoinen! Tämä on sanalla parilla sanoen “harvinaista herkkua”.
Todella mielenkiintoinen aihe, moni ohjaaja ei ole aikaisemmin uskaltanut ottaa näin radikaalia aihetta käsiteltäväksi! Nyt se on tehty,Bravo!Milka 17-vuotta Keravalta
Juudealaisena voin suositella myös kaikille! Herättää varmasti keskustelua positiivisessa mielessä.
Albert Speer oli mielestäni erittäin hyvin toteutettu näytelmä, mutta en oikein pitänyt siitä. Mielestäni henkilöhahmot olisivat voineet olla vähän uskottavampia. Kari Heiskanen onnistui ohjauksessa erinomaisesti, mutta Hitler tulkinnalta olisin odottanut vähän enemmän. Albert Speer on hyvä näytelmä, mutta minun ikäisilleni nuorille sitä ei voi suositella. Aatu Toivonen 21v.
Vaikuttava! Ei tarvinnut univelkaisenkaan sinnitellä pysyäkseen hereillä. Laadukasta työtä Kaupunginteatterilta, toivottavasti jatkatte tällä Kööpenhaminan ja Albert Speerin viitoittamalla tiellä. Suosittelen!
Erittäin mielenkiintoinen näytelmä! Loistavat roolisuoritukset kaikilta, etenkin Asko Sarkolalta, jolle kolmen tunnin puherooli on varmasti raskas. Kiitos mieleenpainuvasta esityksestä!
Albert Speer oli yksi vaikuttavimmista esityksistä, joita olen nähnyt. Kiitokset näyttelijöille raskaiden roolien hienosta toteuttamisesta.
Vaikuttavaa, suorastaan sykähdyttävää! Näytelmä imaisi mukaansa heti ensi repliikeistä lähtien. Natsien punaiset liput saivat pulssin kohoamaan ja Hitlerin astuessa lavalle oli iho kananlihalla. Tarina oli toteutettu hyvin, se piti otteessaan loppuun asti ja heijastetut kuvat toivat lisää voimakkaita tunteita katsojan mieleen. Näytelmän loppuessa teki mieli nousta ja huutaa bravo! Se ei tuntunut kuitenkaan sopivalta: iso kiitos ja ylistys koko ensemblelle!
Kiitokset vavahduttavan upeasta esityksestä (12.3.). Juuri juutalaisten kansanmurhasta paljon lukeneena tunsin aiheen erityisen kipeäksi ja koskettavaksi. Näytelmän päätyttyä istuin paikallani enkä kyennyt muun yleisön lailla taputtamaan vaikka olinkin täysin haltioissani. Kyyneleet valuivat poskillani; ihmisen pienuus totaalisen pahuuden edessä tuntui juuri sillä hetkellä musertavalta. Näinä aikoina on äärimmäisen tärkeää muistuttaa ihmisiä siitä kuinka ohuen kultauksen varassa erilaisuuden ja ylipäätään ihmiselämän kunnioittaminen on. Tästä haluan kiittää kaikkia teitä näytelmän parissa työskennelleitä.
Todella nerokasta. Lavastus oli upeaa, suuret natsiliput ja se jättimäinen kotka olivat upeita. Puvustus oli myös loistavaa ja näyttelytyö suorastaan oscarin arvoista.Ensimmäinen jakso oli mukaansatempaavaa ja sykähdyttävää, mutta se ei kestänyt toiselle jaksolle, joka oli tylsähkö.Mutta todella loistava näytelmä, kiitos!
Mahtavaa näyttelijä työtä! Näyttelijät olivat hyvin omistautuneet työlleen ja se näkyi lopputuloksessa. Kiitos myös hyvälle käsikirjoittajalle, koska ilman häntä esitys ei olisi saanut nykyista muotoaan. Näytelmä oli paikka paikoin humoristinen ja pyörivä näyttämö oli hyvä keksintö ja se toimi hyvin. Kiitos hyvästä elämyksestä!
Kaunis kiitos ajatuksia herättävästä illasta! Näytelmä oli hieno muistutus ihmisen raadollisuudesta: kuinka helppoa onkaan liittyä “massaan” ja ryhtyä toteuttamaan julmuuksia dominoivan diktaattorin vanavedessä. Ruusuja koko joukkiolle, teette erinomaista työtä!
Upea esitys.Sarkola ja Heiskanen erinomaiset roolityöt.Lavastus,äänitehosteet,puvustus myös.Hienoa että kaupunginteatteri ottanut tämän draaman ohjelmistoonsa.KIITOS.
Ihan hyvä esitys mun mielestä. Näyttelijät esittivät todella aidosti ja todellakin osasivat hommansa. Niina Hartikainen
vaikuttava, muttei erikoisen hyvä. Sarkolan taitopisteet kyllä nousivat. hieno roolisuoritus. Siiri, 19
Hieno näytelmä! Lavasteet ja esillepano yksinkertaista, mutta tuki tarinaa erinomaisesti. Erittäin hyvät näyttelijät. Sarkola mahtava ja Heiskasen suorituksessakin Hitlerille mainiosti sopivaa auktoriteettia. Mete Sasioglu, 17.
Hieno näytelmä!!!!!!!!!!
Kiitos mahtavasta elämyksestä! Asko Sarkola oli loistava! Ainoa mikä harmittaa on se, että näin Speerin vasta nyt lokakuulla enkä pääse toistamiseen katsomaan sitä.
Näyttelijät puhuivat välillä niin hiljaa, että ei kuulunut riville 12 asti. Erityisesti lopussa ollut “englantilainen” nainen, hänen sanoistaan ei saanut kunnolla selvää. Tämän totesimme kaikki neljä mukana ollutta – ikärakenne 17 – 49 v.
Koskettava, uskottava. Todella tärkeä aihe, tulee lähelle jokaista ihmistä. Näin ihminen toimii, näin “totuus” muuttuu…Hienoa että näin isoon haasteeseen on uskallettu tarttua kaupunginteatterissa. Erityiskiitos Sarkolalle.